નૈનેશ શાહે કહ્યું હતું કે ‘હું ઘણા સમયથી સોશ્યલ વર્ક કરું છું. એ માટે અમારું ગ્રુપ છેલ્લાં સાતેક વર્ષથી લોકોને સ્વૈચ્છિક રીતે મદદ કરતું આવ્યું છે. એમાં અમે અવારનવાર ૫૦૦થી ૨૦૦૦ રૂપિયાની મદદ કરતા હતા. અમે કેટલાક સમય પહેલાં પેપરમાં વાંચ્યું હતું કે લોકો પાસેથી પસ્તી ભેગી કરી અમુક ધર્મના લોકોએ મંદિર બાંધ્યું. એ પરથી અમને વિચાર આવ્યો કે આપણે મંદિર તો નથી બાંધવું, પરંતુ એ કાર્ય દ્વારા જરૂરિયાતમંદ લોકોને મદદ ચોક્કસ કરી શકીશું. અને અમે અમારું કામ શરૂ કરી દીધું.’